Panoterių herbas

Panoterių herbas – pagrindinis Panoterių miestelio (Jonavos rajono savivaldybė) heraldikos atributas.

 Aprašas 

Herbe vaizduojama koplyčia su šv. Elenos figūra.

 Simbolika 

Herbo skydo spalva pasirinkta žalia, ji atspindi Panoterius kaip ūkininkų kraštą, jo žaliuojančių pievų kraštovaizdį. Heraldikoje žalia spalva reiškia laisvę, grožį, džiaugsmą, sveikatą, viltį. Šv. Elena yra Panoterių bažnyčios globėja.Panoteriai. Jkrk.lt (tikrinta 2025-09-17).

Iš pradžių Panoterių bendruomenės atstovai siūlė herbe pavaizduoti liepą, žyminčią dvarvietėje išlikusią liepų alėją. Vėliau buvo apsistota ties koplyčia, kadangi gyvenvietės paminėjimas rašytiniuose šaltiniuose siejamas būtent su katalikų koplyčia. Be to, herbe norėta atspindėti XIX a. vartoto gyvenvietės pavadinimo – Koplyčios – reikšmę.Panoterių herbas ir teatrų festivalis. 2017-07-26, Valstietis.lt (tikrinta 2025-09-17).

 Istorija 

2015 m. gruodžio 6 d. herbą dekretu Nr. 1K-811 patvirtino prezidentė Dalia Grybauskaitė.LR Prezidento dekretas Nr. 1K-811 Etalono autorius – Arvydas Každailis.

 Šaltiniai 

Kategorija:Panoteriai
Kategorija:2016 m. patvirtinti Lietuvos gyvenviečių herbai
Kategorija:Jonavos rajono savivaldybės gyvenviečių herbai
Kategorija:Lietuvos miestelių herbai